तलाकशुदा और विधवा महिलाओं के लिए कहा- जीवनसाथी की तलाश जारी रखें
TV Actress Dalljiet Kaur Special Note To Divorced And Widowed Women. टीवी एक्ट्रेस दलजीत कौर ने 18 मार्च 2023 को NRI बिजनेसमैन निखिल पटेल के साथ दूसरी बार शादी की है। इससे पहले उन्होंने बिग बॉस फेम शालीन भनोट से शादी की थी
टीवी एक्ट्रेस दलजीत कौर ने 18 मार्च 2023 को NRI बिजनेसमैन निखिल पटेल के साथ दूसरी बार शादी की है। इससे पहले उन्होंने बिग बॉस फेम शालीन भनोट से शादी की थी, लेकिन साल 2015 में उनका तलाक हो गया था। एक्ट्रेस अब अपने तीन बच्चों और पति के साथ हैप्पी मैरिड लाइफ एन्जॉय कर रही हैं। इस बीच उन्होंने सोशल मीडिया के जरिए तलाकशुदा और विधवा औरतों को जिंदगी में आगे बढ़ने की नसीहत दी है।
तलाकशुदा और विधवा महिलाओं के लिए लिखा नोट
दलजीत ने अपने इंस्टाग्राम पर एक वीडियो शेयर कर कैप्शन में लिखा, 'उम्मीद का मतलब आशा करना है। अगर सपना देखने की हिम्मत है, तो उसे पूरा करने की भी होगी।' जब जिंदगी आपको नीचे घसीटे और समाज आपको मनाने की कोशिश करे और आपके पास लाखों नेगेटिव रीजन हों, जो आपसे कहें कि ये नहीं करना है। बस यही कारण है कि आपको करना चाहिए'।
समाज की बात न सुने 
दलजीत ने आगे लिखा, 'किसी को भी अपनी जिंदगी को डिफाइन न करने दे। आपके पास जीने के लिए सिर्फ एक जिंदगी है, इसलिए जो भी आपके पास है, उसे जी लें। अपने बच्चों, फैमिली और दोस्तों को बताइए कि स्टीरियोटाइप्स से खुशियां डिफाइन नहीं की जाती हैं। ये तो अनुभव और उससे आने वाली चीजों से डिफाइन की जाती हैं।
विधवाओं को दी सलाह 
दलजीत आगे कहती हैं, 'मैं सभी तलाकशुदा और विधवाओं को यह बताने के लिए एक पल लेना चाहती हूं कि वे उम्मीद न छोड़ें और अपने जीवन साथी की तलाश करते रहें क्योंकि हो सकता है कि अभी तक आप उनसे न मिले हों। सबसे खराब स्थिति फिर से गलत हो सकती है, कोई बात नहीं। डरने की बजाय अपनी जिंदगी को डिफाइन करो और एक चांस दो। मौका दो सपने देखो, उम्मीद रखो खुशी के पीछे भागो'।
दलजीत-निखिल की लव स्टोरी
बता दें कि दलजीत और निखिल दोनों की ही ये दूसरी शादी है। दलजीत ने पहले टीवी एक्टर शालीन भनोट के साथ शादी की थी। जिससे उनका एक बेटा जेडन है। वहीं, निखिल भी पहले से शादीशुदा हैं और दो बेटियों अरियाना और अनिका के पिता हैं। रिपोर्ट्स की माने तो दोनों की मुलाकात पिछले साल दुबई में एक कॉमन फ्रेंड की पार्टी में हुई थी। इसके बाद, दोनों के बीच दोस्ती हुईं फिर कपल ने शादी करने का फैसला लिया।